ตามลายแทงหาร้านข้าวมันไก่4ดาวจากวงในมา ด้วยหวังว่าต้องได้กินไก่ตอนฉ่ำๆ

เริ่มต้นด้วยการขับเลยร้าน เพราะไม่อ่านข้อมุลให้ดี กะว่าขับๆไปคงเห็นเองเเหละ ปรากฏว่าเลยร้านค่ะ ร้านตึกแถวห้องแรก ปากซอยเลยแท้ๆ แต่สู้ค่ะ วนกลับมาใหม่พร้อมกับคุณสามีเปิดมาอ่านพิกัดดีๆอีกที รอบนี้ไม่พลาด

ได้ที่จอดรถข้างร้าน(ฝั่งในซอย)ด้วยความโชคดี ที่จอดเท่าที่ดูก็คือต้องจอดตามข้างทาง อาจจะหายากในบางช่วง

พอเข้าไปในร้าน ร้านสไตล์ทันสมัย โทนสีมืดๆ แอร์เย็นชื่นใจ ตอนเข้ามาก็ชื่นใจ ซักพักฟ้าครึ้มๆ แดดเบาลง เริ่มหนาว... *_*

แม่ค้านำเสนอชุดอาหารเซตสำหรับ2คน: ไก่สับ (จะเลือกไก่ต้ม+ไก่ทอดก็ได้ แต่เราเลือกไก่ต้มล้วน) ข้าวมัน2ถ้วย เล้ง น้ำดื่มคนละอย่าง(น้ำสมุนไพร,น้ำเปล่า,น้ำอัดลม) .... ในราคา 199

ไก่สับ ก็ไม่ได้สั่งระบุอะไรเป็นพิเศษ ได้หนังเนื้อมาปกติ เนื้อนุ่ม มันๆ หนังมันเยอะตามสไตล์ไก่ตอน หอม อร่อย
อันนี้คุณสามีให้5ดาวค่ะ

ข้าวมันหอมๆมันๆ เม็ดข้าวอ้วนๆ อร่อย ชอบๆ
ที่สำคัญมาในประมาณเต็มถ้วยนะคะ ควรต้องระวังนิดนึง วันนี้สั่งข้าวต่อด้วยความเคยชินที่ปกติร้านอื่นๆข้าวจะมาค่อนๆถ้วย ไม่เต็มถ้วย ร้านนี้ข้าวพูนมาก สรุปข้าวถ้วย2ไม่หมดทั้งคู่ค่ะ

เล้งก็มาพูนถ้วยมากก ตักน้ำซดคำแรก เอ๊ะ..จืด มีเเต่รสพริกขี้หนู ซดคำที่สองก็เหมือนเดิม ซักพักแม่ค้าเดินมาบอกว่าต้องคนนะคะ ปรุงรสไว้ก้นถ้วย พอคนแล้วก็เเซ่บค่ะ
สงสัยซดเล้งแซ่บๆก่อน น้ำซุปที่มาพร้อมข้าวมันไก่เลยจืดไปเลย

น้ำจิ้มมีเป็นกระปุกให้ตักเอง เอามากน้อยตามชอบเลย แยกกระปุกแบบเผ็ด กับแบบไม่เผ็ด แล้วก็น้ำจิ้มไก่ทอด เราสายน้ำจิ้ม ปลื้มค่ะ

โดยรวมชอบมากค่ะ สั่งใส่ห่อกลับมาให้ที่บ้านด้วย คิดว่าอร่อยกว่าข้าวมันไก่สิงคโปร์ เพราะถูกใจน้ำจิ้มเต้าเจี้ยวมากกว่า